የፀረ- ኮንትሮባንድና ህገ ወጥ ንግድ ሀገራዊ ንቅናቄ ይፋ ሆነ
 ፡- የኢፌዴሪ ምክትል ጠቅላይ ሚኒስትር አቶ ደመቀ መኮንን የፀረ- ኮንትሮባንድና ህገ ወጥ ንግድ ሀገራዊ ንቅናቄን ይፋ አደረጉ ፡፡ ኮንትሮ ባንድና ሕገ ወጥ ንግድ በሀገሪቱ ሁለንተናዊ እንቅስቃሴ ላይ እያሳደረ ያለውን ተፅዕኖ ለመከላከል ይበጃል በሚል ትናንት በሸራተን አዲስ በተደረገው ውይይት የፌዴራልና የክልል አመራሮች እጅና ጓንት ሆነው በመስራት ይህን የኢኮኖሚ ካንሰር መቆጣጠርና መግታት እንደሚገባቸው አቶ ደመቀ አሳስበዋል፡፡ ምክትል ጠቅላይ ሚኒስትሩ እንደገለጹት፣ ለሀገራችን ለውጥ መሰረታዊ ተግዳሮት የሆነውን የኮንትሮባንድና የህገ ወጥ ንግድ እንቅስቃሴን ለመከላከል አቅምን አስተባብሮ አገራዊ ንቅናቄ መፍጠር እንደሚያስፈልግ አፅንኦት ሰጥተው ተናግረዋል፡፡ በዕለቱ ሁለት ታላላቅ ሀገራዊ የንቅናቄ አጀንዳዎች እንደተያዙ የጠቆሙት አቶ ደመቀ በክቡር ጠቅላይ ሚኒስትር አብይ አህመድ ሰብሳቢነት የሀገሪቱን የኢንቨስትመንት ድባብ ምቹ ሁኔታ ለመፍጠርና የሥራ ዕድል ፈጠራውን ትርጉም ባለው ደረጃ ውጤታማ ለማድረግ የተዋቀረው ሀገራዊ ኮሚቴም የዚሁ ፕሮግራም ሌላው አካል መሆኑን አስታውቀዋል፡፡ ‹‹ሐምሌ 22 ለአረንጓዴ ልማት አሻራ ከዳር እስከዳር የተደረገው ንቅናቄ ስንተባበር እና ስንደማመጥ ምን አይነት ተዓምር መስራት እንደምንችል ያመላከተ መሆኑን በማስታወስ በዚህ የንቅናቄ አጀንዳም ልክ እንደ ችግኝ ተከላው ከዳር እስከዳር በነቂስ ከተነቃነቅን የኢኮኖሚ ካንሰር የሆነዉን ኮንትሮ ባንድና ህገ ወጥ ንግድ ልንቆጣጠረውና ልንገታው እንደምንችል አምናለሁ ›› ብለዋል፡፡ ኮንትሮባንድና ህገ ወጥ ንግድ ኢኮኖሚውን በእጅጉ የሚጎዳ የውጭ ግብይትን የሚያሽ መደምድ መሆኑን በመግለጽም ሰፊ የማህበረሰብ ንቅናቄ በማድረግ የህግ የበላይነትን ማረጋገጥ እንደሚያስፈልግ አስረድተዋል፡፡ ይህ ግዙፍ ኢኮኖሚ በተወዳዳሪነትና በነጻ ግብይት ቢታገዝ የት ሊደርስ እንደሚችል በመግለጽ ሀገሪቱ በህጋዊ ሥርዓት ልትጠቀምበት የምትችለውን ጉዳይ በጨለማ ገበያ በመካሄዱ ምን ያህል ጉዳት እያስከተለ እንዳለ ገልጸዋል፡፡ በሁሉም የሀገሪቱ ማዕዘኖች የኮንትሮባንድ መነሻና መድረሻ የሆኑትን ለይቶ በጋራ መታገልና መቆጣጠር ያስፈልጋል፡፡ ብልሹ አሰራርንና ሕገ ወጥነትን በጋራ በመታገል ወደ ትውልድ እንዳይሻገር መስራት እንደሚያስፈልግም ተናግረ ዋል፡፡ በመሆኑም እስከ ቀበሌ ድረስ የሚደርስና ትንፋሹ ያልተቆራረጠ፣ የሚናበብ ሀገራዊ ንቅናቄ ለማድረግ ኮሚቴ ማዋቀር እንደሚያስፈልግ አስረድተዋል፡፡ ህብረተሰቡ ለዚህ ምንጭ የሆኑትን በማሕበረሰብ ንቅናቄ እንዲታገላቸውና እንዲያጋልጣቸው መክረዋል፡፡ የኮንትሮባንድን መነሻና መድረሻ የሚዘጋ ሥርዓት መዘርጋትም ያስፈልጋል ብለዋል፡፡ በመጨረሻም የህዝብን ተጠቃሚነትን ለማረጋገጥ ያላግባብ የመበልጸግ አጀንዳ በልማ ታዊ መልክ ለመግራትና የህግ የበላይነትን ለማስፈን በፌዴራልና በክልል ደረጃ ያሉ መሪዎች እስከታችኛው የቀበሌ መዋቅር ድረስ የድርሻቸዉን መወጣት ይገባቸዋል ብለዋል፡፡አዲስ ዘመን ነሃሴ 2/2011